kardosdrur/scandi-wiki huggingface dataset:
Theremin

En theremin (også kaldet æterofon) er et elektronisk musikinstrument. Instrumentet spilles, ved at musikerens hænder forandrer position i forhold til to faste elektroder (antenner), dvs. at man ikke rører instrumentet, mens man spiller.

Thereminen er et tidligt elektronisk musikinstrument, der blev opfundet af den sovjetiske radio-ingeniør og cellist Léon Theremin i 1919. I 1928 flyttede han til USA og fik patenteret instrumentet. Han ændrede også sit navn til Leon Theremin, han var født Lev Sergeyevich Termen. Moderne komponister som Edgard Varese, John Cage og Bohuslav Martinu har skrevet musik til thereminen. Også i rock, pop og jazz blev thereminen benyttet af blandt andre Beach Boys, Portishead, Led Zeppelin (Whole Lotta Love), Captain Beefheart (Electricity og Autumn's Child) og Tom Waits. I Danmark benyttes thereminen af blandt andre The Tremolo Beer Gut, Frodegruppen40 og Waking Life.

Thereminen kan høres i temaet til Kriminalkommissær Barnaby, den engelske krimiserie med John Nettles i hovedrollen.

Andre musikere, der spiller Theremin

Eksterne henvisninger 

 thereminworld
 thereminworld.com: The Theremin, by Robert Moog

Musikinstrumenter
Dialyse

Dialyse er en behandlingsform til patienter med nyresvigt.

Ved dialysen fjernes affaldsstoffer og kroppens salt- og væskebalance reguleres. Det er funktioner, som normalt varetages af nyrerne. Behandlingen sker ved hjælp af tekniske hjælpemidler (dvs. ikke medicinsk).

Ved kronisk nyresvigt, vil nyrefunktionen gradvis aftage. På et tidspunkt kan dialyse blive nødvendigt. Perioden med nedsat nyrefunktion før dialyse påbegyndes kaldes prædialysefasen.

Se også 

Medicinske behandlinger
Urologi
Stanley Park Stadium

Stanley Park var et foreslået stadion, der skulle huse Liverpool F.C., hvis det blev bygget. Klubben fik tilladelse til at bygge det, og det ville komme til at ligge få hundrede meter væk fra deres nuværende stadion, Anfield Road. I slutningen af 2012 offentliggjorde Liverpool FC's ejere, at de vil gå videre med en plan om at udbygge Anfield Road, frem for at bygge stadionet.

Fodboldstadioner i England
Liverpool F.C.
Soko

Soko født Stéphanie Sokolinski er en fransk sangerinde. Hun brød igennem med nummeret I'll Kill Her og har derefter lavet en cd med 5 numre Shitty Day, I'll Kill Her, It's Raining Outside, The Dandy Cowboys og Take My Heart.

Hun har flere gange optrådt i Danmark, blandt andet på Loppen, Store Vega og på Jolene Bar i København.

Hun brød igennem i Danmark gennem Radioprogrammet De Sorte Spejdere som også arrangerede 2 koncerter med hende i juni 2007. I 2012 udgav hun albummet I Thought I Was an Alien''.

Eksterne henvisninger 

 SoKo 

Sangere fra Frankrig
Tjek fødselsår
Cordeo

Cordeoen er et specielt træningsredskab til brug ved heste. Det er en snor, snøre, tov eller lignende, som ligger på halsen lige foran hestens skulder mellem 6-7 halshvirvel. Den er designet til at være et lille link mellem hesten og træneren, men specielt er den lavet sådan, at det er svært at tvinge sin mening frem gennem den, man kan kun spørge. Derfor skal hesten stole på sin træner og være interesseret i sin træning, for at noget vil kunne lykkedes.

Flere og flere er begyndt at bruge dette lette træningsredskab, men specielt ses det hos den russiske hesteforkæmper Alexander Nevzorov.

Hestesport
De Wallen (Holland)

De Wallen, også kendt som Walletjes er det største og mest kendte red-light district i Amsterdam.

Området er en turistattraktion og består af en labyrint af små gader, hvor der ligger flere hundrede små lejligheder, som er udlejet til kvindelige prostituerede, der tilbyder deres tjenester. De Wallen rummer desuden mange pornobutikker, stripklubber, et sexmusum, et cannabismuseum og flere coffeeshops, der sælger cannabis.

De prostituerede sidder 'udstillet' bag vinduer eller glasdøre i lejlighederne for at tiltrække kunder og eventuelle forretninger finder sted i bagvedliggende lokaler.

Lejlighederne er ofte illumineret med rødt lys.

Ekstern henvisning 

 Amsterdam turist-guide 

Sexologi
Onlinespil

Onlinespil er computerspil der spilles via et netværk, hvilket i moderne tid stort set altid foregår via Internettet. Spillene kan være alt fra tekstbaserede singleplayer spil i en webbrowser, til komplekse klientbaserede 3D-spil med verdner, hvor tusinder af spillerer kan spille sammen samtidig.

Definition 
”Online gaming er mere en teknologi end en genre; en mekanisme der sammenkobler en gruppe spillere og ikke blot et mønster af gameplay.”

Onlinespil bliver spillet over et computernetværk, i dag typisk via Internettet. En fordel ved onlinespil er muligheden for at kunne koble sig på multiplayer spil, selvom singleplayer spil også stadig er meget almindelige.

Browserspil 

Som udviklingen af Internettet og webbrowserer skred frem, begyndte folk at skabe browserspil der udnyttede browseren som klient. Simple singleplayer spil blev lavet, der kunne spilles via HTML og HTML scriptteknologier. (Oftest JavaScript, ASP, PHP, og MySQL)) De mere komplicerede typer ville kontakte en webserver, hvilket gjorde det muligt at spille i multiplayer miljøer.

Udviklingen af web-baserede grafikteknologier så som Flash og Java gjorde det muligt at lave mere komplekse browserspil. Disse spil, der også kendes under deres relaterede teknologi som Flash-spil og Java-spil, blev hurtigt populære. Mange arkadespil der originalt var udgivet tilbage i 1980'erne, så som Pac-Man og Frogger, blev genskabte som spil der kunne spilles via et Flash plug-in på en hjemmeside. Mange browserspil har en begrænset multiplayer-del, der ofte blot optræder som et singleplayer spil med en highscore liste der kan ses af alle spillerne.

Browserbaserede kæledyrsspil er også blevet meget populære blandt den yngre generation af online spillere. Disse kan række fra spil med millioner af spillere, så som Neopets, til andre mindre community-baserede spil.

I nyere tid har udviklere af browserspil taget brug af webteknologier så som Ajax for at gøre det muligt at lave mere komplicerede multiplayer spil.

Massive Multiplayer Onlinespil 

Massive Multiplayer Online-spil blev mulige at producerer da Internettet udviklede sig til højhastighedsforbindelser i udviklede lande, hvilket gjorde det muligt for tusinder af spillere verden over, at spille det samme spil med hinanden samtidig. Der findes mange typer af MMO-spil, som for eksempel:
 MMORPG – MMO computerrollespil
 MMORTS – MMO Real-time Strategy spil
 MMOFPS – MMO First-person Shooter spil

Browserbaserede MMORPG 
Udviklingen indenfor browserspil har tilladt udviklingen af browserbaserede MMORPG-spil, der grundlæggende bruger samme type funktioner som andre browserspil.

Grundet begrænsningerne af den nuværende teknologi, er det dog ikke muligt at udnytte samme kvalitet indenfor lyd og grafik, som klientbaserede MMORPGer. Derfor plejer browserbaserede MMORPGer normalt også at være billigere at spille.

Referencer 

 
Computerspilsgenrer
Daniel Dae Kim

Daniel Dae Kim (født 4. august 1968 i Busan, Sydkorea) er en koreansk-amerikansk skuespiller, bedst kendt for sin rolle som Jin-Soo Kwon i Lost.

I perioden hvor han medvirkede til optagelserne af Lost-afsnittet "Ji Yeon" blev Daniel arresteret for spirituskørsel.

Filmbiografi

Eksterne henvisninger 

 

Skuespillere fra Sydkorea
Personer fra Busan
Bernhard Kamphøvener

Bernhard Casper Kamphøvener (født 10. maj 1813 i Køge, død 20. juli 1846) var dansk guldalderbotaniks "James Dean". Han havde en meget høj stjerne blandt sine samtidige, men døde for ung til at efterlade sig skriftlige videnskabelige arbejder i nævneværdigt omfang.

Kamphøverener kom først i apotekerlære i fødebyen Køge, så i Viborg, hvorfra han flygtede til København for at komme til at studerede botanik, hvilket havde interesseret ham siden han var dreng. Han læste ved Københavns Universitet fra 1831 og boede på Borchs Kollegium. Fra 1837 var han docent i forstbotanik. Han foretog adskillige botaniske rejser i Danmark. Hans fyldige dagbogsnotater er bevaret på Botanisk Centralbibliotek – en del blev udgivet posthumt. Efter det Nordiske Naturforskermøde i Göteborg i 1839 rejste han med sin professor F. Liebmann rundt i Västergötland og Östergötland og efter Naturforskermødet i København i 1840 rejste han med Elias Fries rundt i Skåne og Halland. Hans helbred skrantede imidlertid, så for at restituere sig rejste han gennem Tyskland, Østrig og den Appenninske Halvø til Sicilien. Til trods for sygdommen hjembragte han store mængder indsamlede planter fra denne rejse. Han vendte tilbage til København og arbejdet i 1844 og deltog samme år i det Nordiske Naturforskermøde i Christiania. I 1845 blev han ansat som botaniker på Galathea-ekspeditionen. Han deltog i ekspeditionen indtil den nåede til Pulo Penang i det nuværende Malaysia. Både på grund af helbredsproblemer og på grund af utilfredshed med forholdene om bord stod Kamphøvener af og rejste hjemad. Som botaniker på Galathea-ekspeditionen erstattedes han af Ferdinand Didrichsen. Kamphøvener ankom til Køge den 26. juni 1846 og døde den 20.juli 1846.

Kamphøveners dagbogsblade fra Højer og Sild (1834) blev udgivet af Carl Christensen i Botanisk Tidsskrift bd. 37, side 439-440 (1922).
Hans dagbogsblade fra forskellige egne af Danmark (1836) blev udgivet af Johan Lange i Botanisk Tidsskrift bd. 21, side 238-262 (1898).
Hans optegnelser fra en tur til Brorfelde-egnen blev sammenlignet med senere tiders oplysninger i Bruun, H.H. (2001) Brorfelde-egnens flora i landskabshistorisk lys. Københavns Universitets Almanak 2002: 147-153.

Kamphøveners "Rapport over Nicobarernes physiske og climatiske Forhold, samt over deres nuværende og eventuelle Produkter, navnlig af Planteriget" blev gengivet i Uddrag af de paa Nicobar-Øerne i Foraaret 1846 anstillede Undersøgelser. København, 1846.

Kilder
Christensen, Carl (1924-1926) Den danske botaniks historie med tilhørende Bibliografi. København, H. Hagerups Forlag.

Botanikere fra Danmark
Personer fra Køge
Danskere i 1800-tallet
Personer i Dansk Biografisk Leksikon
La Galite

La Galite (på fransk og italiensk, arabisk: Jazirat Jalitah) er en øgruppe i Middelhavet, som tilhører Tunesien. Øerne ligger 38 km nordvest for Kap Serrat, det nærmeste punkt på det tunesiske fastland, 80 km nordøst for byen Tabarka, og 150 km syd for Kap Spartivento, Sardiniens sydligste punkt.

Øgruppen består af hovedøen La Galite og to mindre øgrupper. Det samlede areal er 9 km².

Lederen af den tunesiske selvstændighedsbevægelse Habib Bourguiba var interneret her fra 21. maj 1952 til 20. maj 1954.

Tunesiens geografi
Øgrupper i Middelhavet
Jazzmatazz

Jazzmatazz er en række album, der blander hiphop og jazz.

Manden bag projektet er den amerikanske rapper Guru. 

Det første album blev udgivet i 1993 og på albummets første nummer kan man høre Guru introducere Jazzmatazz som en eksperimentel fusion af hiphop og jazz.

Jazzmatazz Vol. 1 
På Jazzmatazz Vol. 1 kan man høre Guru rappe på samtlige numre, men man stifter også bekendtskab med de to sangerinder N'dea Davenport og Carleen Anderson, der begge har været forsangerinder i Brand New Heavies. Men man kan også opleve fransk rap fra en dengang knap så kendt MC Solaar på nummeret Le bien, le mal.

Musikken skabes af et erfarent hold jazzmusikere i form af Lonnie Liston Smith, Branford Marsalis, Ronny Jordan, Donald Byrd og Roy Ayers.

Diskografi 
 Jazzmatazz, Vol. 1 (1993)
 Jazzmatazz, Vol. 2: The New Reality (1995)
 Jazzmatazz, Vol. 3: Street Soul (2000)
 Jazzmatazz, Vol. 4: The Hip-Hop Jazz Messenger: Back To The Future (2007)

Eksterne henvisninger 
 Hjemmeside for Jazzmatazz 4
 Guru på MySpace

Album fra 1993
Siamese Singles

Siamese Singles er et boxsæt udgivet af Smashing Pumpkins i slutningen af 1994. 

Udgivelsen består af fire 7" plader, og der er kun trykt 6.000 eksemplarer. Siamese Singles er således en samling af de fire singler fra bandets andet album, Siamese Dream, der blev udgivet i 1993. De fire singler er Cherub Rock, Today, Disarm og Rocket.

Skæringsliste

Cherub Rock 

 Cherub Rock
 Purr Snickety

Today 

 Today
 Apathy's Last Kiss

Disarm 

 Disarm
 Siamese Dream

Rocket 

 Rocket
 Never Let Me Down Again

Alle sange er skrevet af Billy Corgan med undtagelse af Never Let Me Down Again. Denne sang er skrevet af Martin Gore og oprindeligt indspillet af Depeche Mode. 

Smashing Pumpkins-album
Album fra 1994
Sogn (distrikt)

Sogn er et norsk distrikt i Vestland fylke i landsdelen Vestlandet, som omfatter områderne rundt om Sognefjorden, Norges længste fjord. I sagatiden udgjorde området småkongedømmet Sogn og fylket "Sygnafylki", og distriktet udgjorde senere Sogn fogderi, som i en periode også var delt i to (indre og ydre). De andre to distrikter og tidligere fogderier i Sogn og Fjordane er Sunnfjord og Nordfjord, som sammen oprindelig udgjorde "Firdafylki" og senere Sønd- og Nordfjords fogderi, som tilsvarende i en periode også var delt i to.

Sogn har et samlet areal på 10.686 kvadratkilometer  og 36.593 indbyggere  og omfatter de 12 kommuner Aurland, Balestrand, Gulen, Hyllestad, Høyanger, Leikanger, Luster, Lærdal, Sogndal, Solund, Vik og Årdal. Sogn er et af de 15 distrikter, som tilsammen udgør landsdelen Vestlandet.

Distriktet rundt om den majestætiske Sognefjorden har mange berømte rejsemål og attraktioner, deriblandt Norsk Bremuseum i Fjærland ved Jostedalsbræen, Flåmsbanen og den UNESCO-listede Nærøyfjorden i Aurland samt stavkirkerne i Borgund, Undredal og Urnes (UNESCO). Området er også kendt for frugtdyrkning og har flere gode lakseelve. I Lærdalsøyri ligger Norsk Villakssenter. Sogn grænser i øst til den mægtige Jotunheimen.

Administrative inddelinger 
 Distriktet udgør næringsregionen (ifølge NHO) Sogn, bortset fra Solund, Gulen og Hyllestad som indgår i næringsregion HAFS (sammen med Askvoll og Fjaler i Sunnfjord).
 Kommunerne i Sogn samarbejder i Sogn Regionsråd, dog ikke Solund, Gulen og Hyllestad, som deltager i regionsrådet HAFS (sammen med Askvoll og Fjaler i Sunnfjord).
 Høyanger kommune er ikke længere med i regionrådet (Sogn).
 Høyanger, Hyllestad og Solund udgør retsområdet for Fjordane tingrett, Gulen indgår i retsområdet for Nordhordland tingrett (hørte før til Fjordane tingrett), og de øvrige kommuner i Sogn udgør retsområdet for Sogn tingrett, alle under Gulating lagdømme.
 Indre Sogn provsti under Bjørgvin bispedømme i Den norske kirke omfatter Leikanger, Sogndal, Luster, Årdal, Lærdal og Aurland.
 Ytre Sogn provsti (også under Bjørgvin) omfatter Gulen, Solund, Hyllestad, Høyanger, Balestrand og Vik.
 Distriktet udgjorde det tidligere Sogn fogderi.

Eksterne henvisninger 
 Hjemmeside for Sogn Regionsråd
 Hjemmesider for regionsrådet HAFS 
 Portal for Sogn og Fjordane
 Turistinformation for Sogn
 Turistinformation for hele Vestlandet

Kilder 

Vestlands geografi
Sognefjorden

Distrikter i Norge
Stratford (Connecticut)

Stratford er en by i Fairfield County i Connecticut i USA, med 50.300 indbyggere (2004). William Samuel Johnson, (1727-1819), politiker og en af USA's "Founding Fathers", kom fra og døde i Stratford.

Byer i Connecticut
Forstæder til New York City
NOW Big Hits 2007

NOW Big Hits 2007 er et dansk opsamlingsalbum udgivet 19. november 2007 af NOW Music. Albummet er en dobbelt-cd bestående af nogle af de største hits fra 2007.

Trackliste

Cd 1 

 Thomas Helmig: "Livet Er Fedt"
 Robbie Williams & Pet Shop Boys: "She's Madonna"
 Nik & Jay: "I Love Ya"
 Enrique Iglesias: "Do You Know?"
 Maroon 5: "Makes Me Wonder"
 Beyoncé & Shakira: "Beautiful Liar"
 Nordstrøm: "Du & Jeg"
 Gwen Stefani feat. Akon: "The Sweet Escape"
 James Morrison: "Wonderful World"
 The Pussycat Dolls: "I Don't Need A Man"
 Kenneth Bager: "Fragment 8"
 Infernal: "Ten Miles"
 Take That: "Patience"
 Julie: "Take Me Away"
 Thomas Buttenschøn: "Fantastiske Mandag"
 JoJo: "Too Little Too Late"

Cd 2 

 Tv-2: "S.O.M.M.E.R" 
 Amy Winehouse: "Rehab"
 Fergie: "Big Girls Don't Cry"
 KNA Connected: "Fibs, Det Løgn"
 Timbaland & Nephew: "The Way I Are"
 Mika: "Relax, Take It Easy" 
 Rihanna: "Umbrella"
 Nelly Furtado: "Say It Right"
 Infernal: "I Won't Be Crying"
 Akon: "Don't Matter"
 Kaiser Chiefs: "Ruby"
 Ufo Yepha: "Fluen På Væggen"
 The Pussycat Dolls feat. Timbaland: "Wait A Minute"
 Unite: "Butterfly"
 Thomas Helmig feat. KNA Connected: "Det Du Kan Remix"
 Outlandish: "Callin' U"

Eksterne henvisninger 
Now Big Hits 2007 front- og backcover

Album fra 2007
NOW Music

sv:Absolute#Absolute Hits
Charles d'Albret

Charles d'Albret (d. 25. oktober 1415) var to gange connétable de France (rigsstaldmester): fra 1402 til 1411 og fra 1413 til 1415. Titlen var den højeste militære i middelalderens Frankrig, og da den franske kong Karl 6. pga. sindssyge ikke kunne lede sin hær, stod Charles d'Albret og marskal af Frankrig Jean Le Maingre i spidsen for den franske hær i slaget ved Agincourt. Her blev Charles d'Albret dræbt, da en engelsk pil gennemborede hans kyrads.
 
Han blev født ind i en gammel gasconsk familie som søn af Arnaud Amanieu, greve af Albret, og var som ung mand i tjeneste hos Bertrand du Guesclin. I 1402 blev han udnævnt til connétable de France af Karl 6., men blev frataget hvervet, da det burgundiske parti fik øget indflydelse ved hoffet. Da armagnacpartiet igen blev dominerende i 1413 genindtrådte Charles d’Albret i sin stilling.

Selv om han og marskalen Jean Le Maingre var øverstkommanderende for hæren ved Agincourt, lykkedes det ikke de to professionelle soldater at få fuld kontrol over de høje adelsmænd og riddere i den franske hær. Det var stærkt medvirkende til det franske nederlag.

Familie 
Han blev 27. januar 1400 gift  med Marie de Sully, datter af Louis de Sully, og de fik følgende børn:
 Jeanne d'Albret (1403–1435), gift i 1422 med Jean I af Foix-Grailly, greve af Foix. De var forældre til Gaston 4. af Foix. 
 Charles II d'Albret (1407–1471)
 Guillaume d'Albret (d. 1429), herre til Orval
 Jean d'Albret
 Catherine d'Albret, gift med Jean de Montagu (1363–1409), vidame af Laon og illegitim søn af Karl 5. af Frankrig.

Eksterne henvisninger 

Hundredårskrigen
Personer fra middelalderen
Centrisme

Denne artikel handler om det leninistiske/russiske begreb centrisme, for det politiske centrum se centrum (politik)

Centrisme er en ideologisk retning hyppigt knyttet til Karl Kautskys teorier. Centrisme som politisk omgreb tyder ofte en uklar eller inkonsekvent centrumposition mellem to klarere eller mere konsekvente positioner, i øjet til den som nytter omgrebet.

Benævnelsen blev i hvert fald brugt sådan af kommunister efter spaltning i den internationale arbejderbevægelse i to hoveddeler, man socialdemokratisk og reformistisk, en revolutionær og kommunistisk, efter den russiske revolution i 1917. Ordet blev da brugte om radikale socialister som værket var fornøjede med de gamle arbejderpartier som havde svigtet da den første verdenskrig brød ud i 1914, eller var villige til at følge alle paroler fra den nye kommunistiske Tredje Internationale. Sådanne venstresocialistiske partier fandt i en del lande, og i nogen land var de store. Det galdt mellem andre Det østrigske socialdemokratiske parti SDAP, den jødiske socialistbevægelse Bund i Polen og Det norske Arbeiderparti, som alle havde en sådan såkaldt centristisk position i mellemkrigstiden.

Om man ser væk fra ordet centrisme nytte som skældsord, kan man velbegrundet kritik af nogle socialistiske partier være at de har haft et stort sprække mellem revolutionær teori og reformistisk praksis. Det klareste historiske eksempel som ofte bliver nævnt er Det tyske socialdemokratiske parti SPD før den første verdenskrig, og et sådant skille mellem teori og praksis har og blevet kaldt centrisme. Dette sprække blev i SPD kritiseret både af Rosa Luxemburg, som villes have en mere revolutionær praksis, og Eduard Bernstein, som villes have en teori og ordbrug som var i overensstemmelse med den reformistiske praksis.

Aksel Larsen (stifter og første partiformand for SF) opfattede sig selv som centrist på venstrefløjen mellem Socialdemokratiet og Danmarks Kommunistiske Parti (sidstnævnte havde han tidligere været medlem af og partiformand for). SF's nuværende partiformand, Pia Olsen Dyhr, bekræftede på partiets landsmøde i 2018, at partiet stadig ser sig selv på den måde. Det gjorde hun med ordene "Vi er med Aksel Larsens ord jo centrister. Vi forener visioner med realpolitik."

Videre læsning 
 V.I. Lenin: Udvalgte Værker, bind 16 (registerbindet), har under opslagsordet centrisme (side 47) en oversigt over emnets behandling i de øvrige bind. , Forlaget Tiden 1989.
 Pia Olsen Dyhrs tale ved SF’s landsmøde 2018.

Ideologier
Karl Kautsky

Karl Kautsky (født 18. oktober 1854 i Prag, død 17. oktober 1938 i Amsterdam) var en af de førende teoretikere indenfor socialismen i Europa på sin tid, samt en fremtrædende person i det tyske socialdemokratiske parti (SPD) fra slutningen af 1800-tallet til sin død i 1938. 

Han blev regnet som den førende teoretiker i den Anden Internationale og havde stor betydning for den socialistiske debat i en lang periode. Bl.a. førte hans idéer til den politiske ideologi centrisme.

Referencer

Eksterne links 

Filosoffer fra Tyskland
Socialister fra Tyskland
Politikere fra Weimarrepublikken
Politikere fra Tjekkiet
Politikere fra Østrig-Ungarn
Politikere fra SPD
Marxister
Tyskere i 1800-tallet
Tyskere i 1900-tallet
Personer fra Prag
Beltring Herred Kog

Beltring Herred Kog (dansk) eller Beltringharder Koog (tysk) er en ubeboet kog i Nordfrisland. Kogens samlede areal er på 35,41 km². Siden 1987 forbinder kogen øen Nordstrand med fastlandet. Nordstrand blev dermed en halvø. Kogens dige har en bredde ved basis på 100 meter og indeholder med Lüttmoor Sil og Holm Sil, hvor Arlåen munder i Nordsøen, to digesluser.

Planerne om at inddige området førte i 1900-tallet til store diskussioner. I stedet for at inddige et areal på cirka 5.600 ha, blev der efter protester fra miljøaktivister indgået et kompromis, hvorefter kun et mindre areal på cirka 3.400 ha blev inddiget. En planlagt inddigning af Hamborg Hallig, blev ikke gennemnført. Heller ikke forslaget om etablering af en større lystbådehavn blev realiseret. En stor del af det nyvundende land bliver til saltvandsenge eller ferskvandsområder. Kogen er nu det andet største fredede område i Slesvig-Holsten. Området er i forår og efterår stoppested for mange trækfugle. Ved Arlåens øseværk er der opført et naturcenter, som tilbyder ekskursioner i området.

Eksterne henvisninger 
 Beltring Herred Kog

Koge
Nordfrisland
Jokela

Jokela er en finsk by med ca. 5.300 indbyggere beliggende i Tuusula kommune i landskapet Nyland i Sydfinlands len.

Byen kom i massemediernes søgelys 7. november 2007 efter skuddramaet på Jokelaskolen, en kommunal gymnasieskole i byen.

Landsbyer i Finland
TOAC

TOAC (Tjenestemænds- og Overenskomstansattes fællesrepræsentation i Akademikernes Centralorganisation), er en gruppe af interesse-organisationer indenfor AC-familien stiftet i 2006.

Organisationer og medlemmer anno 2007
Ca. 10.000 medlemmer

Dansk Musikpædagogisk Forening

Dansk Organist og Kantor Samfund

Handelsskolernes Lærerforening (adjunkt/lektor-gruppen)

Forsvarsgruppen i AC 

Præsteforeningen 

Skibsinspektører under Søfartsstyrelsen

Ekstern henvisning
TOAC, Præsteforeningen 

Fagforbund under AC